[Luister] KragDag-ekspo: Doen jou eie ding | Maroela Media
[Luister] KragDag-ekspo: Doen jou eie ding
Vanjaar is reeds die agtste jaar wat die Solidariteit KragDag-ekspo plaasvind.
Dit is ŉ selfstandigheid-ekspo met alternatiewe energie as sentrale fokus. Dié jaar se tema, teen die agtergrond van die dreigende waterkrisis, is “Dorsles vir volhoubaarheid”.
Dit is ŉ unieke geleentheid waar verskeie oplossingsverskaffers en die publiek op groot skaal bymekaarkom. Aandag word veral geskenk aan oplossings vir die uitdagings van energie, veiligheid en opvoedkunde vir huishoudings, hoewe- of plaasbewoners en kleinsake-ondernemings.
Daar gaan ook geleentheid wees om seminare by te woon. Onderwerpe is soos volg:
Dorsles vir waternood
Energie – ŉ wêreldperspektief en nywerheidsoplossings
Energie-oplossings vir huishoudings en kleinskaalboere
Solidariteit KragDag-ekspo is nie net ŉ ernstige byeenkoms nie, maar ook ŉ geleentheid vir die hele gesin. Daar gaan ŉ heerlike karnaval-atmosfeer wees met musiek, ŉ biertuin, kos, ŉ snuffelmark, en vermaak vir die jongspan. Deur uitstallings, produkdemonstrasies en ŉ opvoedkundige teater het besoekers die geleentheid om inligting te bekom, selfbehoudoplossings beter te verstaan en beter toegerus te word om die regte besluite te neem.
Waar en wanneer vind die ekspo plaas?
Datum: 16 – 18 Junie 2016
Plek: Diamantvallei Landgoed (20 km oos van Pretoria)
Gaan besoek gerus Solidariteit KragDag se webblad vir meer besonderhede.
Kragdag promosie Solidariteit